Előterjesztés Zalakaros Város Önkormányzata Képviselőtestülete 2021. szeptember 22-én tartandó ülésére
Tárgy: Szolgálati lakás kérelem
Készítette: Dr. Szentgyörgyvölgyi Eszter, jegyző
Tisztelt Képviselőtestület!

Vargáné Marton Mária, a Zalakarosi Fürdő Zrt. főállású dolgozója másodállásban a zalakarosi Orvosi ügyelet asszisztense az előterjesztés mellékletéhez csatolt kérelmét juttatta el az önkormányzathoz. Kérelmében előadta, hogy élethelyzetében rendkívüli változás következett be így lakhatása nem megoldott. Kérése, hogy az önkormányzat járuljon hozzá lakhatásra alkalmas helyiség rendelkezésre bocsátásával lakhatási körülményei átmenetileg történő rendezéséhez, mert jelenleg nincs más lehetősége.
Zalakaros Város Önkormányzata szolgálati lakásai közül a Zalakaros Jegenye sor 8. szám 1. emelet a) 3 szobás, 70, 31 m2 alapterületű lakás alkalmas lehet a kérelmező részére, azonban ott jelenleg cserelakás címén Szép Heléna lakó tartózkodik. 

A Liget utcai lakásokban jelenleg folyamatban van a kazánok felülvizsgálata, ezért az előterjesztés készítésének időpontjában nem ismert, melyik üresen álló helyiség lesz alkalmas a cserelakásként való beköltözésre Szép Heléna részére.
Miután azonban az egészségügyi intézményekben található lakásra kérelmező a jogcíme alapján jogosult javasoljuk kérelmező bérlőkijelölését azzal, hogy Szép Heléna részére lakhatásra alkalmas helységbe való átköltözés lehetősségét ajánljuk fel (Megjegyzés: a Jegenye soron lévő- jelenleg ügyeletes orvosok által alkalomszerűen igénybevett helyiség- még lehetőség). 

Az előterjesztés javasolja a Képviselőtestület számára, hogy hatalmazza fel a polgármestert a felülvizsgálat eredménye alapján Szép Heléna cserelakása meghatározására.

Tájékoztatásul a bérlő kijelölésre okot adó jogszabályi háttérről: A lakások és helyiségek bérletéről szóló 10/2006. (IV.21) Ör. a 4§ (1) bekezdés értelmében önkormányzati bérlakást csak lakhatás biztosításának céljára lehet bérbe adni. 

A 7. §(1) szerint „Az önkormányzati bérlakást munkakörökhöz, tevékenységekhez kapcsolódó lakásként (szolgálati jelleggel szolgálati lakásként) pályázat útján vagy a képviselőtestület egyedi döntése alapján- soron kívül lehet bérbe adni.

 (2) Az önkormányzati bérlakásokat elsődlegesen szolgálati jelleggel kell bérbe adni.

„A 10.§ (1) Szolgálati jelleggel önkormányzati bérlakás csak annak adható bérbe, aki az Önkormányzattal vagy annak valamely szervével, intézményével,(…) közalkalmazotti vagy közszolgálati jogviszonyban, illetve munkaviszonyban áll.”

Az egyes munkakörökhöz vagy tevékenységekhez kötődő bérbeadás esetén a kérelem teljesítésénél előnyt jelent:

10.§ (9): „Ha a munkavállaló jelenleg súlyos lakáskörülmények között él, vagy

 ha munkavállaló hosszabb ideje áll közszolgálati vagy közalkalmazotti jogviszonyban, illetve munkaviszonyban vagy ha a munkavállaló letelepedése a település érdekét szolgálja.

A 10.§ (6) bekezdés szerint az egyes munkakörökhöz, tevékenységekhez kapcsolódó szolgálati jelleggel történő bérbeadás esetében a bérlő kérelméhez csatolni kell a munkahelyi vezető javaslatát, mely szintén az előterjesztés, mellékletét képezi.

A szolgálati jellegű önkormányzati bérlakáshoz jutásról a Humánpolitikai és Ügyrendi Bizottság javaslata alapján a képviselőtestület dönt. A kérelem elbírálását követően a képviselőtestület döntéséről a polgármesteri hivatal írásban köteles értesíteni a kijelölt bérlőt.

Figyelemmel a rendelet azon előírására, miszerint a bérlakások kiadásánál az egészségügyi ellátás, közrend védelme, tűzvédelem területei elsődlegesek, javasoljuk a fenti megoldási javaslat elfogadását.
A 13.§ (1) szerint: A képviselőtestület egyedi döntés alapján – pályáztatás nélkül – bérlőnek kijelölheti azt a személyt, akinek soron kívüli elhelyezése – az általa ellátott tevékenységre tekintettel Zalakaros Város Önkormányzat érdekében áll (nem minősül szolgálati jellegű bérbeadásnak), vagy önhibáján kívül rendkívüli élethelyzetbe került (2) A bérleti szerződés a 4. §-ban meghatározott általános szabályok szerint, illetve a rendkívüli élethelyzet megszüntetéséig köthető.

Határozati javaslat:
 Képviselőtestület
1. Egyetért Vargáné Marton Mária kérelmében foglaltakkal.
2.    A Zalakaros Jegenye sor 8. szám 1. emelet a) 3 szobás, 70, 31 m2 alapterületű lakást Vargáné Marton Mária részére bérbe adja. A lakbér mértéke 19.250 Ft/hó+ közüzemi díjak.
3. A bérleti szerződés október 1-től rendkívüli élethelyzete fennállásig- lakhatási körülmények megoldásáig-szóló határozott időre jön létre.
4. Felhatalmazza a polgármestert a bérleti szerződés aláírására.
5. A kérelmezőt a döntésről írásban értesíteni kell.
6. Felhatalmazza a polgármestert, hogy a kazán felülvizsgálat eredménye alapján a cserelakás Szép Heléna részére szóló kijelölésről gondoskodjon.
7. A kérelmezőt a döntésről írásban értesíteni kell.
8. Felhatalmazza a polgármestert a Szép Helénával fennálló bérleti szerződés – módosítás aláírására.
    Határidő: azonnal- 1-5. pont

 
       felülvizsgálat eredményét követően – 6- 8. pontok
    Felelős: Novák Ferenc polgármester
    Operatív felelős: Dr. Szentgyörgyvölgyi Eszter, jegyző
Zalakaros 2021.szeptember 10.

 polgármester
Gazdasági Bizottság és a Humánpolitikai és Ügyrendi Bizottság határozata:

A bizottság javasolja, hogy polgármester úr, hogy a Képviselőtestületi ülésig egyeztessen a Jegenye sor 8. sz. alatti, jelenleg ügyeletes orvosok által alkalomszerűen igény bevett helyiség igénybevételéről.

Amennyiben az ügyeletes orvos nem tart igényt a lakásra, a kérelmező bérlőkijelöléséről a Képviselőtestületi ülésén hozzon döntést.

Amennyiben az orvos igényt tart a lakásra, javasolja felkérni a kérelmezőt, hogy az átmeneti lakásprobléma alternatív megoldásaként a Zalakarosi Fürdő Zrt. vezérigazgatójával, mint munkáltatójával a Fürdőn lévő igénybe vehető lakhatásra alkalmas helyiségben történő elhelyezéséről, és annak feltételeiről folytasson egyeztetést.

